Nr.2793/20.02.2024
REFERAT DE APROBARE,


Subsemnatul Bucuroiu Constantin, primar al oraşului Boldeşti-Scăeni, supun spre analiza şi aprobarea Consiliului Local Proiectul de hotărâre privind constituirea Comisiei locale de ordine publică a Oraşului Boldeşti-Scăeni.
[bookmark: _GoBack]	În baza OUG nr. 57/2019 privind Codul administrativ, a  Legii nr. 155/ 2010 a poliţiei locale, cu modificările şi completările ulterioare, precum şi în baza referatului coordonatorului serviciului poliţie locală, înregistrat sub nr.2039/7.02.2024, vă prezint următoarele:

	Conform prevederilor Legii nr. 155/2010 a poliţiei locale, la nivelul fiecărui oraş unde funcţionează poliţia locală se organizează şi funcţionează comisia locală de ordine publică, organism cu rol consultativ.
	Legea stabileşte structura şi modul de funcţionare al comisiei locale de ordine publică, respectiv ”Comisia locală este constituită, după caz, din: primar, respectiv primarul general în cazul municipiului Bucureşti, şeful unităţii/structurii teritoriale a Poliţiei Române sau reprezentantul acestuia, şeful poliţiei locale, secretarul unităţii administrativ-teritoriale şi 3 consilieri locali, respectiv consilieri generali în cazul municipiului Bucureşti, desemnaţi de autoritatea deliberativă”.
	Prin Hotărârea Consiliului Local nr. 1/07.01.2011 s-a constituit Comisia locală de ordine publică a oraşului Boldeşti-Scăeni, comisie a cărei componenţă s-a modificat ulterior prin hotărâri ale consiliului local. 
Având în vedere că din structura comisiei fac  parte şi consilieri locali desemnaţi, iar prin HCL nr.1/9.01.2024 s-a constatat încetarea de drept  mandatului de consilier local al domnului Petrişor Aurel, ca urmare a demisiei, şi vacantarea locului în consiliul local, membru în comisia de ordine publică, comisia trebuie completată prin desemnarea unui alt consilier local.
Faţă de cele mai sus menţionate, propun desemnarea unui consilier local pentru completarea comisiei de ordine publică . 

           
PRIMAR,
BUCUROIU CONSTANTIN

